Costco efst og Costco neðst
Bensínstöð Costco var með marktækt hæstu einkunn allra fyrirtækja sem voru mæld í Íslensku ánægjuvoginni árið 2017, eða með 86,5 stig af 100 mögulegum, en niðurstöðurnar voru kynntar í morgun. Það vekur jafnframt athygli að Costco ekki með ánægðustu viðskiptavinina á smásölumarkaði, en fyrirtækið er þar með lægstu einkunnina eða 59,1 stig.
Þetta er 19. árið sem ánægja með íslensk fyrirtæki er mæld með þessum hætti. Að þessu sinni voru niðurstöður birtar fyrir 25 fyrirtæki í átta atvinnugreinum og byggja niðurstöður á um 200-1.100 svörum viðskiptavina hvers fyrirtækis. Þetta kemur f ram á vef Stjórnvísi.
Þar segir, að viðurkenning sé einungis veitt þeim fyrirtækjum sem eru með tölfræðilega marktækt hæstu einkunnina í viðkomandi atvinnugrein, þ.e. þar sem segja má með 95% vissu að viðskiptavinir fyrirtækisins með hæstu einkunnina séu að jafnaði ánægðari en viðskiptavinir fyrirtækisins með næsthæstu einkunnina.
"Í ár var afhent viðurkenning á fimm mörkuðum. Á eldsneytismarkaði fékk bensínstöð Costco 86,5 stig af 100 mögulegum, Nova fékk 76,4 á farsímamarkaði, Vínbúðir ÁTVR fengu 74,1 stig á smásölumarkaði, BYKO fékk 68,9 á byggingavörumarkaði og Íslandsbanki fékk 66,5 stig á bankamarkaði. Costco eldsneyti var einnig með marktækt hæstu einkunn allra fyrirtækja sem mæld voru í Ánægjuvoginni þetta árið og eru viðskiptavinir eldsneytissölu Costco þar af leiðandi þeir ánægðustu á Íslandi. Hins vegar ber að taka fram að Costco er ekki með ánægðustu viðskiptavinina á smásölumarkaði en þar var Costco með lægstu einkunnina eða 59,1 stig," segir í tilkynningunni.
Íslenska ánægjuvogin er í eigu Stjórnvísi og Samtaka iðnaðarins og sá Zenter rannsóknir um framkvæmd á Íslensku ánægjuvoginni.
Bensínstöð Costco var með marktækt hæstu einkunn allra fyrirtækja sem voru mæld í Íslensku ánægjuvoginni árið 2017, eða með 86,5 stig af 100 mögulegum.
Það vekur jafnframt athygli að Costco ekki með ánægðustu viðskiptavinina á smásölumarkaði.
Fyrirtækið er þar með lægstu einkunnina eða 59,1 stig.
Þetta er 19. árið sem ánægja með íslensk fyrirtæki er mæld með þessum hætti.
Að þessu sinni voru niðurstöður birtar fyrir 25 fyrirtæki í átta atvinnugreinum og byggja niðurstöður á um 200-1.100 svörum viðskiptavina hvers fyrirtækis.
Viðurkenning sé einungis veitt þeim fyrirtækjum sem eru með tölfræðilega marktækt hæstu einkunnina í viðkomandi atvinnugrein.